การช่วยคนที่เป็นลม การดูแลตนเองเมื่อเป็นลม
ถ้าเห็นผู้ป่วยมีทีท่าว่าจะเป็นลม ให้รีบพยุงตัวผู้ป่วยลงนอนกับพื้นราบ เวลาคนเป็นลม เราจะไม่สามารถป้องกันการล้มแรงๆ โดยใช้มือยันได้ โดยปกติแล้วแม้ว่าผู้ที่เป็นลมจะไม่ได้รับบาดเจ็บรุนแรง แต่เพื่อเป็นการป้องกันหัวผู้ป่วยฟาดพื้นจึงควรพยุงผู้ป่วยไว้ แน่นอนว่าคุณควรพยุงผู้ป่วยเฉพาะเวลาที่เห็นว่าคุณรับน้ำหนักผู้ป่วยไหว ถ้าผู้ป่วยตัวใหญ่กว่าคุณมาก อาจทำให้เกิดอันตรายกับทั้งคู่ได้ สะกิดหรือเขย่าตัวผู้ป่วยเพื่อเช็คว่าผู้ป่วยมีสติหรือยัง ส่วนมากคนที่เป็นลมจะฟื้นคืนสติได้เร็ว (ประมาณ 20 วินาทีถึง 2 นาที)   เวลาคนเป็นลม เขาจะล้มลง ซึ่งทำให้ตำแหน่งหัวอยู่ระดับตรงกับหัวใจ ในตำแหน่งนี้จะทำให้หัวใจสูบฉีดเลือดไปเลี้ยงสมองได้ดีกว่าเดิม ดังนั้นผู้ป่วยจึงมีสติกลับมาได้รวดเร็ว   ถ้าผู้ป่วยได้สติ ให้ถามอาการที่ผู้ป่วยรู้สึกก่อนหมดสติ ซึ่งอาจเป็นสาเหตุที่ทำให้เป็นลม อาการที่น่าเป็นห่วงได้แก่ ปวดหัว ชัก เหน็บชา เจ็บหน้าอก หายใจลำบาก หากมีอาการดังกล่าวให้ติดต่อหน่วยบริการฉุกเฉิน ปลดเสื้อผ้าที่รัดแน่น เช่น เน็คไท เสื้อที่มีปก เพื่อทำให้ผู้ป่วยสบายตัวมากขึ้น   ให้ผู้ป่วยนอนลงบนพื้นราบ พักประมาณ 15-20 นาที เวลาประมาณนี้จะช่วยให้เลือดกลับไปเลี้ยงสมองได้เพียงพอ   ให้ผู้ป่วยอยู่ในที่โปร่งหายใจได้สะดวกและพัดให้ผู้ป่วยได้รับอากาศที่มากพอ ถ้าเป็นลมในที่สาธารณะ คนมักมามุงดูว่าเกิดอะไรขึ้น เราจึงต้องบอกให้คนที่มุงดูเหตุการณ์อยู่ถอยห่าง เพื่อให้อากาศถ่ายเท เว้นเสียแต่ว่าคนเหล่านั้นสามารถช่วยเหลือผู้ป่วยได้ เมื่อผู้ป่วยฟื้นได้สติดีแล้ว ให้น้ำหรืออาหาร เพราะน้ำและอาหารจะช่วยเพิ่มพลังให้สดชื่น การขาดน้ำหรือน้ำตาลในเลือดต่ำเป็นสาเหตุต้นๆ ที่ทำให้เป็นลม อย่าให้ผู้ป่วยลุกเร็วเกินไป พยายามให้ผู้ป่วยนอนนิ่งๆ สักพักเพื่อให้เลือดสูบฉีดไปเลี้ยงสมองได้เต็มที่ นอกจากนี้ถ้าให้ผู้ป่วยลุกเร็วเกินไป อาจทำให้เป็นลมอีกได้ ทันทีที่ผู้ป่วยได้สติครบถ้วนแล้ว ผู้ป่วยอาจจะพยายามยืนและเดินเร็วเกินไป ถ้าผู้ป่วยได้รับบาดเจ็บที่หัวหรือมีอาการอื่นร่วมด้วย เช่น หายใจลำบาก เจ็บหน้าอก ปวดหัวรุนแรง ฯลฯ หรือมีอาการเจ็บป่วยก่อนหน้า เช่น โรคหัวใจ หรือตั้งครรภ์ ควรไปพบแพทย์ โทรหรือให้ผู้อยู่ในเหตุการณ์โทรหาหน่วยบริการฉุกเฉิน อาจหาเครื่องกระตุกหัวใจไฟฟ้าชนิดอัตโนมัติมาใช้ เริ่มจากจับชีพจรบริเวณคอของผู้ป่วย เพราะจะจับชีพจรได้ชัดเจนที่สุด วางนิ้วชี้และนิ้วกลางบนคอบริเวณข้างหลอดลมและจับชีพจร   วัดชีพจรทีละข้าง การจับชีพจรทั้งสองข้างจะทำให้รู้ว่ามีเลือดที่ไปเลี้ยงสมองหรือไม่ หากจับชีพจรได้ ให้ยกขาผู้ป่วยขึ้นทั้งสองข้างเหนือพื้น เพื่อให้เลือดไหลไปเลี้ยงสมอง ถ้าทำซีพีอาร์ไม่เป็น ให้หาคนใกล้ตัวที่เป็นผู้เชี่ยวชาญทางการแพทย์มาช่วยเหลือ   นั่งคุกเข่าข้างผู้ป่วย วางฝ่ามือข้างหนึ่งตรงกลางอกผู้ป่วย วางฝ่ามืออีกข้างทับมือแรก ห้ามงอศอก ออกแรงส่วนบนของคุณทั้งหมดกดลงที่หน้าอกผู้ป่วย อกผู้ป่วยจะต้องยุบลงไปอย่างต่ำ 2 นิ้วในขณะที่คุณออกแรงกด กดหน้าอกผู้ป่วยประมาณ 100 ครั้งต่อนาที กดหน้าอกไปเรื่อยๆ จนกว่าหน่วยบริการฉุกเฉินจะมาถึงและรับหน้าที่ต่อ การมีสติจะทำให้ควบคุมสถานการณ์ได้ดีและทุกอย่างจะดำเนินไปอย่างราบรื่นมากขึ้น ถ้าคุณเป็นลมบ่อย แนะนำให้จดจำสัญญาณที่มักเกิดขึ้นก่อนการเป็นลม อาจจดใส่สมุดเกี่ยวกับอาการเหล่านั้น ถ้าคุณรู้ล่วงหน้าว่ากำลังจะเป็นลม คุณควรเตรียมการปฐมพยาบาลเบื้องต้นสำหรับอาการ เพื่อป้องกันอาการบาดเจ็บรุนแรงที่อาจเกิดขึ้น สัญญาณที่แสดงว่าคุณอาจจะเป็นลมได้แก่:  อาการคลื่นไส้ วิงเวียนศีรษะ ตาพร่า เห็นจุดสีดำหรือขาว มองภาพเบลอ รู้สึกร้อนจัด เหงื่อออกมาก ท้องไส้ปั่นป่วน ยกขาขึ้นสูงเพื่อให้เลือดไหลไปเลี้ยงสมอง   ถ้านอนบนพื้นราบไม่ได้ ให้นั่งลงให้หัวอยู่ระหว่างเข่าทั้งสองข้าง พักประมาณ 10-15 นาที หายใจลึกๆ เข้าทางจมูกและหายใจออกทางปาก วิธีนี้ช่วยให้มีสติมากขึ้นอีกด้วย การขอความช่วยเหลือเป็นความคิดที่ดีมากเพราะคนอื่นจะได้รู้ว่าเกิดอะไรขึ้นกับเรา อาจมีคนช่วยพยุงตัว พาไปนอนพักและพาไปพบแพทย์ได้ทันทีที่ต้องการ ถ้าคุณคิดว่าตัวเองกำลังจะเป็นลม รีบพาตัวเองออกมาจากสิ่งที่อาจเป็นอันตราย เพื่อลดการบาดเจ็บรุนแรงที่อาจเกิดจากการเป็นลม  ยกตัวอย่างเช่น อยู่ให้ห่างจากของแหลมคม เวลาเป็นลมล้มลงจะได้ไม่เป็นอันตราย ในหลายกรณีการเป็นลมสามารถป้องกันได้โดยการหลีกเลี่ยงสาเหตุที่มักก่อให้เกิดการเป็นลม การป้องกันการเป็นลมหลักๆ ได้แก่:    ดื่มน้ำและกินข้าวให้เพียงพอ: การดื่มน้ำเปล่าให้เพียงพอเป็นสิ่งที่สำคัญมาก อาจดื่มเครื่องดื่มอย่างอื่นด้วยก็ได้เพื่อป้องกันการขาดน้ำ โดยเฉพาะในวันที่อากาศร้อนมาก การกินอาหารให้ตรงเวลาเพียงพอและดีต่อสุขภาพจะช่วยลดอาการคลื่นไส้หรืออาการอ่อนเพลียที่เกิดจากความหิวได้  หลีกเลี่ยงความเครียด: หลายคนเป็นลมเพราะเกิดจากความเครียด ความกังวล ความไม่สบายใจในสถานการณ์ต่างๆ ดังนั้นหากสามารถสงบสติอารมณ์ได้หรือหลีกเลี่ยงสถานการณ์เหล่านั้นได้ก็จะดีมาก  หลีกเลี่ยงยาเสพติด เครื่องดื่มแอลกอฮอล์และบุหรี่: สิ่งเหล่านี้เต็มไปด้วยสารพิษและไม่ดีต่อร่างกายซึ่งสามารถนไปสู่การเป็นลมได้  อย่าเปลี่ยนท่าทางการเคลื่อนไหวเร็วเกินไป: การเป็นลมสามารถเกินจากการเคลื่อนที่ที่เร็วฉับพลัน เช่น การยืนขึ้นอย่างรวดเร็วหลังจากนั่งหรือนอน ลองลุกขึ้นยืนช้าๆ อาจหาที่จับเพื่อให้เคลื่อนที่อย่างสมดุลมากขึ้นก็ได้ ถ้าคุณเป็นลมเป็นประจำ ต้องรีบพบแพทย์เพราะการเป็นลมอาจเป็นอาการของโรคหรือปัญหาสุขภาพที่รุนแรง เช่น ปัญหาเกี่ยวกับหัวใจ ความดันตกจากการเปลี่ยนท่าร่าง   ควรพบแพทย์หากเป็นลมแล้วหัวกระแทก ตั้งครรภ์ เป็นโรคเบาหวาน มีปัญหาเกี่ยวกับหัวใจหรือโรคอื่นๆ หรือถ้าคุณมีอาการอื่นๆ ตามมาเช่น เจ็บหน้าอก มึนงง หายใจถี่   แพทย์จะซักประวัติคุณเพื่อวินิจฉัยสาเหตุของการเป็นลม อาจมีการทดสอบเช่น การตรวจคลื่นไฟฟ้าหัวใจ การทำงานของเลือด
ให้ผู้ป่วยนอนลง. ให้ผู้ป่วยนอนลงกับพื้นราบ. ให้ผู้ป่วยพักเมื่อได้สติ. ตรวจชีพจรถ้าเวลาผ่านไปนานแล้วผู้ป่วยยังไม่ได้สติ. เริ่มทำการซีพีอาร์หากไม่สามารถจับชีพจรได้. ต้องมีสติและให้กำลังใจผู้ป่วย. สังเกตอาการก่อนเป็นลม. หากรู้สึกว่าจะเป็นลม ให้หาที่พักนอน. หายใจลึกๆ. ร้องขอความช่วยเหลือ. ดูแลตัวเองให้ปลอดภัย. หาทางป้องกันการเป็นลมล่วงหน้า. ปรึกษาแพทย์หากยังเป็นลมบ่อยๆ.
https://www.wikihow.com/Deal-With-Fainting https://www.wikihow.com/Deal-With-Fainting
Dealing With Another Person Fainting Dealing With Your Own Fainting